《有感二首》
宋代·喻良能

再有淮南乱，纷纷几战场。
血腥官道雨，骨映野田霜。
行阵青黄气，朝廷赤白囊。
何时洗兵甲，四海重耕桑。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。